Lavazza

Luigi Lavazza S.p.A. kafe-produktuak egiten dituen enpresa italiarra da. 1895ean sortu zuen Luigi Lavazzak Turin hirian, eta hasieran San Tommaso kaleko 10. zenbakian dagoen janari-denda txiki bat izan zen.

Lavazzak hainbat herrialdetatik inportatzen du kafea, hala nola Brasil, Kolonbia, Costa Rica, Estatu Batuak, Guatemala, Honduras, Indonesia, Mexiko, Uganda eta Vietnamdik. Ingurumenarekiko duen kezka dela eta, Lurra proiektua sortu du, Hondurasen, Kolonbian eta Perun nekazaritza ekologikoko programa bat, kafearen kalitatea eta komunitate horietako lan eta ingurumen baldintzak hobetzea helburu duena.

«Italiako kafe gogokoena» () esloganarekin, konpainiak Italiako 20 milioi familia kontsumitzaileetatik 16k nahiago dutela bere produktua adierazi du. Bere produktuen artean Top class, Super Crema, Grand'Espresso eta Dek (deskafeinatua) markak daude.

 Enpresa 

Lavazzak lau instalazio ditu Italian eta nazioarteko zazpi subsidiario Frantzian, Alemanian, Espainian, Erresuma Batuan, Portugalen, Austrian eta Estatu Batuetan. Enpresak laurogei herrialdetara bidaltzen ditu bere produktuak.

Lavazza Indiako merkatuan sartu zen Sterling Infotech enpresa-taldearen zati bat erosi zuenean. Talde horrek Barista Coffee kafetegi-katea eta Fresh and Honest salmenta-makinen negozioa ditu. 2017ko maiatzean, Lavazzak Kicking Horse Coffee Kanadako kafea egiten duen enpresaren partaidetza sozialaren % 80 erosi zuen.

 Erreferentziak 

 Kanpo estekak 

Kategoria:Italiako janari eta edari enpresak
Kategoria:1895ean sortutako enpresak